als_Latn dik_Latn sag_Latn
Siç pritej, Satya Nadella është bërë zyrtarisht shefi i ri ekzekutiv i kompanisë Microsoft. Pas disa muajve spekulime, që prej ditës që Steve Ballmer deklaroi se do të tërhiqej, zëvendës presidenti i Microsoft Cloud u hodh si kandidat për të qenë njeriu kryesor i kompanisë.
Bill Gates gjithashtu na ka habitur. Ai ka marrë përsipër një pozicion tjetër, përveç postit të tij si president i kompanisë. Ai do të jetë këshilltar për sektorin e teknologjisë, dhe do t’i kushtojë 1/3 e kohës kompanisë. Ky është një hap i madh për të, sepse para disa kohësh ai dha dorëheqjen.
Gates është shumë i lumtur për shefin e ri ekzekutiv. Përpara se të zgjidhej shefi i ri ekzekutiv, ai tha se nuk ka person më të përshtatshëm se Satya Nadella për ta drejtuar kompaninë Microsoft.
Satya është një lider, i cili e ka provuar veten dhe në situata shumë të vështira. Ka njohuri të mëdha mbi inxhinierinë, ka një botëkuptim tjetër për biznesin dhe ka aftësinë për t’i bashkuar njerëzit. Botëkuptimi i tij se si mund të përdoret teknologjia është ajo çfarë ka nevojë Microsofti për të hyrë në një kapitull të ri, duke u rritur dhe duke u zgjeruar.
Burim: Krokodili
als_Latn als_Latn als_Latn als_Latn als_Latn